《乐石鸣韶》
明代·白莹

赫赫虞皇绍治平，翠华曾向此南行。风微林谷和丝竹，日暖温泉漱锦筝。

三月味忘韶乐美，九成音协凤凰鸣。昌山今幸留遗迹，愿奏钧天入大廷。

作者简介：白莹（?—1458） 明广东乐昌人，字润禧。正统十三年进士。授户科给事中。忠鲠自持，上疏请录死难诸臣，后又上疏劾罢乐昌河泊所及减桑丝红船税额。